Tamedyazt, teṭṭef amur ameqqran di tsekla tamaziɣt, di tallit tamensayt ladɣa, daɣen ula di tallit-agi tamirant akked tatrart. Ulama nnulfant-d tewsatin tiyaḍ n tsekla, maca adeg n tmedyazt d win yefkan iẓuran izuranen di tsekla taqbaylit. S tmedyazt daɣen i tewweḍ tsekla taqbaylit ɣer tegraɣlanit, tizlit n Yidir a baba inuba tessuffeɣ cwiṭ seg waṭas i yellan di tsekla-agi (s tmucuha yellan deg-s akked uglam n tudert taqbaylit).